Ganduje ya rantsar da kwamishinoni – Dala FM Kano
A jiya talata ne gwamnan jihar kano Dr Abdullahi Umar Ganduje ya rantsar da sabbin kwamishinoninsa guda Ashirin a zangon mulkinsa na biyu a rufaffan dakin taro dake filin wasa na Sani Abacha dake kofar mata.
Kwamishinonin sun hadar da mataimakin Gwamnan kano Dr Nasir Yusuf Gawuna a matsayin kwamishinan Gona, da kwamishinan kananan hukumomi Murtala Sulen Garo.
Sauran sun hadar da kwamishinan muhalli Dr kabiru Ibrahim Getso, da kwamishinan yada labarai kwamare Muhd Garba sai kwamishinan raya karkara Musa Iliyasu kwankwaso.
Malama Zahra’u Umar a matsayin kwamishiniyar mata da walwalar kananan yara, da Dr Muhd Tahir Baba Impossible a matsayin kwamishinan addini da Muntari Ishaq a matsayin kwamishinan ayyuka na musamman da dai sauran kwamishinonin.
Bayan kammala rantsar da dasu ne Gwmamnan Kano Dr Abdullahi umar Ganduje ya gabatar da jawabi inda yake jan hankali ga kwamishinonin
Guda cikin kwamishinonin malama Zara’u Umar wadda itace kwamishiniyar mata ta bayyana godiyar ga A…..H tare da fatan sauke nauyin da aka dora mata.
Wakilinmu Abba Isha Muhd ya rawaito cewar bayan kammala rantsuwar an basu takardun shedar fara aiki.